Kurt Martti Wallenius

Kurt Martti Wallenius (1893–1984) var en finsk generalmajor. Wallenius var med i de finske jägertroppene som ble trent i Tyskland og kjempet på tysk side mot Russland i første verdenskrig. Han deltok i den finske borgerkrigen og vinterkrigen. Wallenius var 1931–1932 generalsekretær i Lappobevegelsen. Han var også forfatter.

 Virke 
Wallenius hadde estetikk som hovedemne og ble etter tre års studier magister med graden filosofie kandidat.Veli-Pekka Lehtola: «Wallenius, Kurt Martti», i Biografiskt lexikon för Finland, Svenska litteratursällskapet i Finland. Lest 9. januar 2016.

Etter studiene engasjerte han seg i Jägarrörelsen og slo i 1915 inn på et virke som soldat. Han tjenestegjorde i 27. kongelige prøyssiske jegerbataljon«Wallenius, (K.M.)», Uppslagsverket Finland, Svenska folkskolans vänner. Lest 9. januar 2016.bestående av finske separatistiske styrker, og deltok ved fronten i første verdenskrig.

Etter tilbakekomsten til Finland i 1918 deltok Wallenius på de hvites (borgerlige) side i borgerkrigen. Han deltok i kampene i Tervola og Torneå. Med kapteins grad førte han våren 1918 befal ved Lappland-fronten. Han ble sjef for skyddskåren i Nord-Finland, samt sjef for det nordlige avsnittet på nordøstfronten. Han ble senere samme år forfremmet til major.

mini|Wallenius og Lappobevegelsens leder Vihtori Kosola (til venstre) under Mäntsälä-opprøret i 1932
Fram til 1921 var han sjef for Salla regemente, 1. lapska gränsbevakningsbataljonen og grensevakten i Lappland. Her var han engasjert i framstøtene for å erobre områdene øst for grensen til Russland. I 1920 ledet han Petsamoekspedisjonen.

Wallenius gjennomførte fra 1923 til 1925 generalstabskurs i Berlin. Etter dette ble han sjef for generalstaben. I 1926 ble han forfremmet til oberst og i 1930 til generalmajor.

Wallenius var tilhenger av randstatspolitikken og var politisk engasjert. I 1930 ble tvunget til å gå av da han ble beskyldt for å være innblandet i kidnappingen av tidligere president Kaarlo Juho Ståhlberg. Rollen hans i hendelsene var uklar og etter å ha vært fengslet to ganger, ble han frikjent. I 1931 ble Wallenius generalsekretær for den fascistiske Lappobevegelsen. Han sto i  1932 i spissen for Mäntsäläopprøret, noe som førte til at han ble dømt og tilbrakte sju måneder i fengsel.

Fra 1934 til 1937 var han direktør for fiskefabrikker i Petsamo. Deretter var han krigskorrespondent i Kina fra 1937 til 1938 før han i 1939 var det samme i Tyskland.

Da vinterkrigen brøt ut fikk Wallenius kommando over de finske troppene i finsk Lappland og klarte å holde de tallmessig overlegne sovjetiske angriperne og stabilisere frontene ved Salla og Petsamo. Han hadde ikke noe godt forhold til Gustaf Mannerheim, som var øverstkommanderende. Wallenius ble forflyttet og fordi han mislykkes med sitt nye oppdrag, ble han overført til reserven i  mars 1940.

Etter at den militære karrieren var over, flyttet Wallenius til Lappland der han var småbruker og virket som forfatter.

 Referanser 

Kategori:Personer fra Kuopio
Kategori:Finske generaler
Kategori:Personer fra første verdenskrig
Kategori:Finner fra andre verdenskrig
Kategori:Den finske borgerkrigen
Kategori:Kommandører av 1. grad av Dannebrogordenen